Ο Πόλεμος του Βιετνάμ στις προεκλογικές εκστρατείες του Νίξον στις εκλογές του 1968 και του 1972
Creators: name: Δαυΐδ, Δανάη Αθανασίου
Publisher: name: Aristotle University of Thessaloniki
Year: 2024
Subjects: Ρίτσαρντ Νίξον
Προεδρικές εκλογές 1968
Προεδρικές εκλογές 1972
Richard Nixon
Presidential elections 1968
Presidencial elections 1972

description: Η παρούσα εργασία διερευνά τον τρόπο με τον οποίο χρησιμοποίησε ο Ρίτσαρντ Νίξον τον Πόλεμο του Βιετνάμ ως πολιτικό όπλο στις εκλογές του 1968 και του 1972. Αρχικά, το πρώτο κεφάλαιο επικεντρώνεται στις απαρχές του πολέμου, ξεκινώντας από τη γαλλική αποικιοκρατία ακόμη, και τη σταδιακή εμπλοκή των ΗΠΑ. Σε αυτό το κεφάλαιο εξηγείται γιατί επέστρεψαν οι Γάλλοι στο Βιετνάμ μετά το τέλος του Β΄ Παγκοσμίου Πολέμου αλλά και γιατί δεν τους εμπόδισαν τότε οι ΗΠΑ. Ένα ακόμα ενδιαφέρον σημείο είναι η σχέση μεταξύ Αμερικανών και Βιετναμέζων το 1945. Το δεύτερο κεφάλαιο έχει ως κεντρικό θέμα τον Ψυχρό Πόλεμο, καθώς ο Πόλεμος του Βιετνάμ θεωρείται μέρος του, και προσπαθεί να εξηγήσει υπό ποιες περιστάσεις οι ΗΠΑ ενεπλάκησαν σε έναν πόλεμο στην Ασία. Το τρίτο κεφάλαιο, έπειτα από μια σύντομη ανασκόπηση της πολιτικής καριέρας του Νίξον, αναλύει πώς, ενόψει των εκλογών του 1968, ο Νίξον παρακώλυσε τις διπλωματικές διαπραγματεύσεις της κυβέρνησης Τζόνσον, ώστε να αποφύγει τη σύναψη της συνθήκης ειρήνης πριν τις εκλογές και, ως συνέπεια, την εκλογή του Δημοκρατικού Χάμφρεϊ. Αυτή η επιχείρηση ονομάστηκε «υπόθεση Σενό» επειδή ο Νίξον, μέσω της Άννα Σενό, ενθάρρυνε τον Νοτιοβιετναμέζο Πρόεδρο να απέχει από τις διαπραγματεύσεις, υποσχόμενος μια ευνοϊκότερη συμφωνία μετά την εκλογή του. Επίσης, αυτή την περίοδο αρχίζει και η σχέση Νίξον-Κίσσινγκερ. Το τέταρτο κεφάλαιο παρουσιάζει ένα σύντομο χρονικό του πολέμου στη διάρκεια της πρώτης προεδρίας Νίξον, περιλαμβάνοντας γεγονότα όπως τον μυστικό βομβαρδισμό της Καμπότζης. Έπειτα, επικεντρώνεται στην πρακτική της Βιετναμοποίησης, για την οποία έμεινε στην ιστορία η κυβέρνηση Νίξον, και εξετάζονται τα πλεονεκτήματα, τα μειονεκτήματα, το αντίκτυπο που είχε και στις δύο πλευρές, και τέλος, τα αποτελέσματα της εν λόγω πρακτικής. Τέλος, αναφέρονται κάποια σημαντικά γεγονότα που συνέβησαν και επηρέασαν τον τρόπο που διαχειριζόταν πλέον ο Νίξον τον πόλεμο, όπως η συνάντηση κορυφής ΗΠΑ-ΕΣΣΔ στη Μόσχα, η έναρξη των διπλωματικών σχέσεων με την Κίνα και η δημοσίευση των Εγγράφων του Πενταγώνου από τον Ντάνιελ Έλσμπεργκ. Τέλος, η παρούσα εργασία αποκαλύπτει ότι στόχος του Νίξον και των ανώτερων πολιτικών αξιωματούχων δεν ήταν να υπάρξει ειρήνη στο Βιετνάμ αλλά να κερδίσει ο Νίξον μια δεύτερη θητεία. Η παρούσα εργασία αξιοποιεί τις τηλεφωνικές συνομιλίες που έχει δημοσιοποιήσει το MIller Center, τα απομνημονεύματα των πρωταγωνιστών (Ρ. Νίξον, Χ. Κίσσινγκερ κ.α.), όπως και έργα κορυφαίων ειδικών για τον πόλεμο, όπως ο Fr. Logevall.
description: This thesis examines how Richard Nixon used the Vietnam War as a political weapon in the 1968 and 1972 elections. The first chapter focuses on the origins of the war, starting from the French colonial period when it was still under French rule, to the gradual involvement of the United States. This chapter explains why the French returned to Vietnam after the end of the Second World War and why the US did not stop them. Another interesting point is the relationship between the Americans and the Vietnamese in 1945. The second chapter focuses on the Cold War, as the Vietnam War is seen as part of it, and tries to explain the circumstances under which the US became involved in a war in Asia. The third chapter, after a brief review of Nixon's political career, discusses how, in the run-up to the 1968 election, Nixon obstructed the Johnson administration's diplomatic negotiations in order to prevent the peace treaty from being concluded before the election and, consequently, the election of Democrat Humphrey. This operation became known as the "Chennault affair" because Nixon, through Anna Chennault, encouraged the South Vietnamese President to abstain from negotiations by promising a more favourable deal after his election. This period also marked the beginning of the Nixon-Kissinger relationship. Chapter four provides a brief chronicle of the war during the Nixon first presidency, including events such as the secret bombing of Cambodia. It then focuses on the practice of Vietnamization, for which the Nixon administration is remembered, and examines the advantages, disadvantages, impact on both sides and the results of this practice. Finally, some important events are mentioned that influenced the way Nixon managed the war, such as the US-Soviet summit in Moscow, the opening of diplomatic relations with China and the publication of the Pentagon Papers by Daniel Ellsberg. Finally, this paper shows that the goal of Nixon and his senior political officials was not to achieve peace in Vietnam, but to win Nixon a second term in presidency. This paper uses the telephone conversations released by the Miller Center, the memoirs of the protagonists (R. Nixon, H. Kissinger, etc.), and the works of leading experts on the war, such as Fr. Logevall.